Füzesabony

Füzesabony város Heves vármegye keleti részén, az Alföld északi peremvidékén. A Füzesabonyi járás központja. A megyeszékhely után a vármegye ötödik legnépesebb települése. Közlekedési csomópont mind közúton, mind vasúton.

Fekvése 
Közlekedési csomópont, itt találkozik a 3-as, a 33-as főút és az M3-as autópálya.
A füzesabonyi vasútállomás összeköti a 80-as (Hatvan–Miskolc–Szerencs–Sátoraljaújhely), a 108-as (Füzesabony–Debrecen) és a 87a-s (Füzesabony–Eger) vasútvonalat.

Története 

A terület már az őskorban is lakott volt, az ezt bizonyító leletanyagot ma a Magyar Nemzeti Múzeumban őrzik. Füzesabony-Gubakút és a Pusztaszikszó mellett fekvő Szikszói berek elnevezésű részén, illetve a szennyvíztelep közelében neolit településeket tártak fel a régészek 1995–96 közt, illetve 1997-ben és 2005–2006 közt. Később kelták és szarmaták is lakták. A települést 1261-ben, Obon alakban említik először. A törökök Eger első ostromának évében (1552) elpusztították, de gyorsan benépesült újra. 1945-ig az egri püspökség, majd érsekség birtoka volt.

1869-ben kezdődött a vasútvonal kiépítése Miskolc és Hatvan között. 1872-ben már Egerrel, 1891-ben Debrecennel is vasútvonal kötötte össze a települést, mely így a térség fontos vasúti csomópontjává fejlődött.

1989-ben kapott városi rangot. Ma Heves vármegye ötödik legnépesebb települése.

Közélete

Polgármesterei
 1990–1994: Dr. Pásztor József (KDNP-MDF-FKgP)
 1994–1998: Dr. Pásztor József (KDNP-Fidesz-MDF-FKgP)
 1998–2002: Gulyás László (Baloldali Ifjúsági Társulás-MSZP-MP-SZDSZ)
 2002–2006: Gulyás László (MSZP-MP-SZDSZ)
 2006–2010: Laminé Antal Éva (Fidesz-KDNP-MIÉP-MDF-Fidelitas)
 2010–2014: Gulyás László (Összefogás Füzesabonyért Egyesület)
 2014–2019: Nagy Csaba (független)
 2019-től: Nagy Csaba (Fidesz-KDNP)

Népesség
A település népességének változása:

2001-ben a település lakosságának 98%-a magyar, 2%-a cigány nemzetiségűnek vallotta magát.

A 2011-es népszámlálás során a lakosok 83,7%-a magyarnak, 4,1% cigánynak, 0,4% németnek, 0,4% románnak mondta magát (16,1% nem nyilatkozott; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 47,2%, református 3,5%, görögkatolikus 0,4%, felekezeten kívüli 15,6% (31% nem nyilatkozott).

Látnivalók 
A város főbb látnivalói a következők:
 Keresztelő Szent János-templom
 I. világháborús emlékmű
 Helytörténeti gyűjtemény
 Trianon-emlékmű
 Vasútállomás, Pfaff Ferenc tervezte
 Pusztaszikszó, Szent Vendel-kápolna.

Híres emberek 
 Itt született 1911. augusztus 9-én Bíró Sándor válogatott labdarúgó
 Itt született 1911. szeptember 24-én Belon Gellért pécsi segédpüspök.
 Itt született 1913. február 8-án Dr. Gál István piarista szerzetespap, tanár.
 Itt született 1941. június 1-én, Szabó János honvédelmi miniszter.
 Itt született 1946. július 18-án Holczreiter Sándor olimpiai bronzérmes, háromszoros világbajnok súlyemelő.
 Itt töltötte kora gyermekkorát Koncz Zsuzsa énekesnő.

Források 
 Belon Gellért emlékkönyv
 Piarista Gimnázium honlapja

Jegyzetek

Külső hivatkozások 
 Füzesabony honlapja
 Városi Televízió Füzesabony 
 Remenyik Zsigmond Gimnázium 
  Rádió Füzes A Város hangja
 Magda Henrietta:Füzesabony története a régészeti leletek tükrében, 1998, Budapest

Heves megye települései
Heves vármegye települései
Magyarország városai
 
Települések első írásos említéssel 1261-ből